钦定古今图书集成/明伦汇编/氏族典/第531卷 > 郭宝玉
## 钦定古今图书集成/明伦汇编/氏族典/第531卷 > 郭宝玉

按《元史郭宝玉传》：“宝玉，字玉臣，华州郑县人，唐中书
令子仪之裔也。通天文兵法，善骑射。金末，封汾阳郡
公，引军屯定州。会太师木华黎军忽至，败其兵，宝玉
举军降，授抄马都镇抚。癸酉，从木华黎取永清，破高
州，降北京龙山。复率抄马从锦州出燕南，破太原、平
阳诸州县。甲戌，从帝讨契丹遗族，破其兵三十馀万”，
收契丹、渤海等诸国，有功，累迁断事官，卒于贺兰山。
子德海、德山。德山以万户破陕州，进攻潼关，卒。